《黄沙关》
清代·姚燮

竹阴线路如螺袅，乱叶扶人出天杪。群岚金碧荷万支，塘是横阑海为沼。

海烟一缕摇薄晴，远山日落天微赪。鸟从海岸明边下，帆向山根缺处行。

帆回鸟转含遥夕，气似初凉弄秋碧。生怜下界怯寒飙，好向蓬莱放歌席。

关人不识兵革愁，卷帘日坐关上楼。兴来自作桃花醉，梦挟沧溟西北流。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。